Τα Ναυτικά Χρονικά εγκαινιάζουν τον κύκλο ανοικτών συζητήσεων με τίτλο «Blue Chairs», στα Ποσειδώνια 2024.

Την **Παρασκευή, 7 Ιουνίου και ώρα 13:00**, η πρόεδρος της Ενώσεως Ελλήνων Εφοπλιστών Μελίνα Τραυλού, θα συζητήσει με τη νέα γενιά Ναυτελλήνων στον πρώτο ανοικτό διάλογο των Ναυτικών Χρονικών.

Η εκδήλωση θα διεξαχθεί -κεκλεισμένων των θυρών- στην αίθουσα Posidonia Seminar Room Central (Metropolitan Expo), καθώς το κοινό θα είναι αποκλειστικά νέοι σπουδαστές ΑΕΝ και φοιτητές ναυτιλιακών ΑΕΙ.

Τα Ναυτικά Χρονικά θα μεριμνήσουν για τη μεταφορά των σπουδαστών από και προς το Metropolitan Expo με ώρα άφιξης στις 12:30. Αμέσως μετά οι σπουδαστές θα μπορέσουν να επισκεφθούν την έκθεση.

Όσοι σπουδαστές επιθυμούν να συμμετάσχουν στην εκδήλωση θα πρέπει να δηλώσουν συμμετοχή στη Γραμματεία Μηχανικών έως **03-06-2024**. Οι σπουδαστές οφείλουν να φέρουν την προβλεπόμενη στολή.

Στους σπουδαστές που θα συμμετάσχουν στην εν λόγω εκδήλωση δεν θα προσμετρηθούν οι απουσίες για τις 07/06/2024.

**Διευκρινίσεις για την ώρα αναχώρησης από τη Σχολή θα δοθούν με νεότερη ανακοίνωση**.